text: Se video: Dansk 'Blade Runner' løb triatlon uden ben
  18 august 2014 kl. 09.56
  Almaz Emiliussen er den første dobbelt ben-amputerede kvinde, der gennemfører en triatlon.
  - Jeg har aldrig kunne cykle, så det er kæmpestort, siger den 40-årige triatlet til TV SYD.
  I stedet for ben har Almaz Emiliussen fået såkaldte 'blades', som er skinner, hun sætter fast på benene.
  Almaz Emilussen har kun trænet op til DM i para-triatlon i en måned, og derfor er det en stor sejr for den socialrådgiveren fra Haderslev, at det lykkedes at gennemføre.
  - Jeg er super stolt, fortæller Almaz Emiliussen.
  Almaz Emiliussen mistede begge sine ben i en alvorlig trafikulykke som barn. Indtil juli har hun kun haft gå-proteser
  - De er simpelthen så tunge, så hvis jeg skulle løbe, så skulle jeg have nogle meget lettere blades, siger hun.
  Se Almaz Emiliussen kæmpe sig igennem en triatlon på sine nye "ben (Varighed: 0:51) Foto: Privatoptagelser
  Hendes nye "ben" er specialdesignet til hende, og har kostet 160.000 kr.
  Almaz Emiliussen var den eneste, der stillede op til DM i para-triatlon og vandt derfor en guld-medalje uden konkurrence. Hun kan nu kalde sig Danmarksmester i para-triatlon det næste år.
   
  Almaz Emiliussens DM tider i para-triatlon:750 meter svømning: 23 min og 52 sek.20 km cykling: 58 min5 km løb: 42 min
  
  